cyanic-selkie/wikianc huggingface dataset:
Грб на Парагвај
Историја
Грбот бил усвоен како грб на Парагвај на 30 септември 1812 година од страна на Врховниот совет на Парагвај, но нема запис за тоа како изгледал. Така, во 1823 година Франсија го објавил првиот приказ на грбот кој се користел до 1842. Краток период, односно во 1828 година се користела поразлична верзија. Грбот за првпат бил назначен за симбол на Парагвај на 25 ноември 1842, но пак не бил даден опис за точниот изглед. Така денес има повеќе верзии на грбот.
Опис
Предната страна или лицето е составена од бел диск на кој има приказ на златен лав седечка позиција. Лавот држи стап на кој има фригиска капа. Над лавот и капата има црвена лента во полукруг на која со златни букви е испишано „мир и правда“ или на шпански „Paz y Justicia“. Капата симболизира мир.
Позадината е составена бел диск на кој има црвен диск со бел центар. На црвениот диск е испишано името на државата, додека во средишниот дел има венец од палма и маслиново гранче во зелена боја. Во средината на венецот има мал син диск на кој има приказ на златна петокрака.
Пекол на хоризонтот (филм)
Пекол на хоризонтот (англиски: Deepwater Horizon) — биографски американски филм од 2016 година, режиран од Питер Берг, по сценарио на Метју Сенд и Метју Мајкл Карнахан. Во главните улоги се појавуваат Марк Волберг, Курт Расел, Џон Малковиќ, Џина Родригес, Дилан О'Брајен и Кејт Хадсон. Филмот е заснован на експлозијата на нафтената платформа Дипвотер Хоризон и изливот на нафта во Мексиканскиот Залив во 2010 година.
Снимањето на филмот започнало на 27 април 2015 година во Њу Орлеанс, Луизијана. Филмот премиерно бил прикажан на филмскиот фестивал во Торонто на 13 септември 2016 година и бил издаден во САД на 30 септември 2016 година. Пекол на хоризонтот главно добил позитивни критики и заработил преку 119 милиони долари во светски рамки. Филмот добил две номинации за Оскар на 89. доделување на наградите, и тоа за најдобра монтажа на звук и најдобри визуелни ефекти.
Андреас Гринциг
Андреас Роланд Гринциг (германски: Andreas Gruentzig, Дрезден, 25 јуни 1939 година - Форсајт, 27 октомври 1985 година ) бил германски кардиолог, радиолог и бил еден од основачите на интервентна кардиологија, во кој прво успешно ја применувал ангиопластиката за проширување на луменот на стеснети артерии.
Цедевита
Цедевита е хрватско претпријатие кое ги интегрира развојот, производството, маркетингот и продажбата на инстант пијалаци, чаеви и кондиторски производи наменети за здрава исхрана. Многу години Цедевита д.о.о. својата палета на производи ја развивала во рамките на фармацевтската компанија Плива, а во јули 2001 година станала дел од Атлантик Групацијата.
Андреас Гринциг
Животот и кариерата
Андреас Гринчиг е роден на 25 јуни 1939 година во германскиот град Дрезден. По смртта на неговиот татко во Втората светска војна, семејството Гринциг емигрирало и живеело во Аргентина од 1950 до 1952 година.
Тој и неговата втора сопруга ги загубиле своите животи во авионска несреќа на Форсит во Монро, Џорџија, САД, на 27 октомври 1985 година.
Цедевита
Историја
Производите кои денес се во асортиманот на Цедевита д.о.о., повеќе од 40 години се произведуваат како спој на традицијата за производство на диететски производи и високите критериуми за квалитет во фармацевтската индустрија. Првиот Цедевита инстант пијалак бил направен во 1969 година, а во 1970-тите години тој бил пуштен на пазарот. Го патентирал магистерот по фармација, Мартин Станковиќ. Првата Цедевита имала вкус на портокал. Тогашната Цедевита била пакувана во стаклени шишенца кои заедно со лажиче за дозирање биле пакувани во картонска кутија. Првиот производот повеќе потсетувал на лек, а се продавал само во аптеки. Но, бидејќи брзо станала популарна, почнала да се продава и во продавниците за широка потрошувачка. Во 1985 година, започнало производство и на Цедевита со вкус на лимон, а во 1990 година и со вкус на грејпфрут. Со тек на годините биле создавани нови вкусови на Цедевита, а почнала и продажба во хорека (хотел/ресторант/кафе) каналот. Од 2010 година, Цедевита се пакува со посебен, нов затворач, со кој се одржува свежината и квалитетот на витамините.
Инстант пијалаци
Зборот Цедевита воглавно асоцира на инстант пијалаците кои ги произведува ова претпријатие. Постојат 8 вида на Цедевита напитоци, како и Цедевита од портокал за деца и Цедевита лајт за дијабетичари:
Позиција на пазарот
Потрошувачката на Цедевита била долго време врзана само за домаќинствата, но со влегување во продажба преку хорека (хотел/ресторант/кафе) каналот, денес во повеќето кафулиња во Хрватска и во регионот може да се ужива во вкусот на пијалаците на Цедевита. За активни луѓе кои се постојано во движење, направена е Цедевита GO! во иновативно пакување, кое поради специјалниот затворач овозможува да се приготви било кога и било каде. Цедевита д.о.о. има водечка позиција (преку 50% од пазарот) во сегментот на инстант витаминските пијалаци на пазарот во Хрватска, Босна и Херцеговина, Словенија и Србија.
1912 во музиката
1912 година во музиката содржи некои значајни настани.
Морска змија (роман)
Морска змија или Приказни за Жан-Мари Кабидулен ( Les Histoires de Jean-Marie Cabidoulin) ― авантуристички роман на францускиот автор Жил Верн, објавен за прв пат во 1901 година.
Балканска револуционерна социјалдемократска федерација
Балканската револуционерна социјал-демократска федерација, подоцна Балканска комунистичка федерација била обединување на социјалдемократски организации од балкански земји со интернационалистички позиции кои се застапнувале за создавање на Балканска федерација.
Движењето за обединување на социјалдемократијата на Балканот се засилило по Младотурската револуција од 1908 година. Балканската работничка социјалдемократска федерација го спроведувала слоганот на Првата балканска социјалдемократска конференција одржана во Белград во 1910 година за Балканска федеративна република.
Како резултат од Првата светска војна меѓународната положба на Балканот претрпела значаjни промени. Со освојување на власта од болшевиците во 1917 година, Русија отпаднала од составот на Големите сили и била поставена во меѓународна изолација. Балканскиот фактор таа се стремила да го одржи преку балканските секции на иницираната од Москва Комунистичка интернационала. На основачкиот конгрес на Коминтерната во март 1919 година Крсто Раковски како претставник на БРСДФ тврдел дека зборува од името на федерација, која обединува романската, српската, грчката СДП и Бугарската РСДП (т. с). Потоа, во 1920 година организацијата се трансформирала во Балканска комунистичка федерација и станала де факто секција на Коминтерната до нејзиното распуштање во 1932 година. Васил Коларов, Христо Кабакчиев и Георги Димитров биле највлијателните фигури во Балканската комунистичка федерација. Шеф на организацијата станал Георги Димитров. Федерацијата издавала и свој орган - Федерасион балканик меѓу 1924 и 1932 година. Уредници биле Димитар Влахов и Никола Харлаков.
На изборите во 1931 година нацистите станали најсилната политичка партија во Германија. Во врска со променетата ситуација во Европа и зајакнувањето на национализмот, техничкиот секретар на Коминтерната Ото Куусинен во извештајот за националното прашање пред Извршниот комитет наведува како главна слабост на секциите на Коминтерната недооценката на националното прашање. Како пример Куусинен ја истакнал смената на слоганот за Балканска федерација со "правото на самоопределување на народите до отцепување". Тој повикал релевантните комунистички партии да разговараат повторно за националното прашање со цел "изработка на нова национална програма" за секоја од партиите. Во меѓувреме до балканските комунистички партии пристигнала директива за постепено напуштање на слоганот за Балканска федерација. Така функциите на Балканската комунистичка федерација почнали да слабеaт, додека во 1932 година таа практично престанала да постои.
Во оваа ситуација членовите на ВМРО (обединета), кои биле истовремено и комунисти го поставиле за првпат прашањето за признавање на посебна македонска нација. Со овие мотиви во крајот на 1933 година Балканскиот секретаријат на Коминтерната решил да стави на разгледување на един од своите состаноците Македонското прашање и во почетокот на 1934 година прифатил посебна резолуција.
Виталиј Мутко
Виталиј Мутко (руски: Виталий Леонтьевич Мутко, роден на во Краснодарски крај) е руски политичар, моментален министер за спорт, туризам и младинска политика.
Мутко бил претседател на ФК Зенит од Санкт Петербург, а потоа и на руската фудбалска федерација.
Коладо де Контрерас
Коладо де Контрерас — општина во покраината Авила на автономната заедница Кастиља и Леон во Шпанија.
Солвичегодск
Солвичегодск (Сольвычегодск) — град во Архангелската област, Русија. Низ градот минува реката Северна Двина.
1911 во музиката
1911 година во музиката содржи некои значајни настани.
NGC 3233
NGC 3233 — спирална галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3233 се споменува и како ESO 568-1, MCG -4-25-4, AM 1019-220, IRAS 10195-2200.
Откривање
Објектот е откриен во 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 3233 е од видот SB0-a. Видливиот сјај со голо око изнесува 12,5 m, а оној во рамките на интервалот од минималната до максималната честота 13,4 m, додека површинскиот сјај изнесува 12,8 m/лм2. NGC 3233 има привидни димензии од 1,8' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 21 м 57,5 с, а неговата деклинација, односно висината на лакот на тој агол, - 22° 16' 4". Положбениот агол на објектот е во износ од 140°.
Други поделби
Проучување на NGC 3233 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 30336. Во рамките на атласот на длабокото небо, Уранометрија 2000.00, објектот припаѓа на групата означена со бројот 324; додека во Каталогот на основни ѕвезди (GSC) е групиран под бројот 6072. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1523.
Ценовна дискриминација
Ценовна дискриминација претставува продажба на ист производ по различни цени за различни купувачи. Суштината на дискриминацијата се состои во поделба на купувачите во различни класи кои се одликуваат со различна еластичност на побарувачката, а тоа е можно само ако производот се продава на различно место или во различно време. Најчистата форма на ценовна дискриминација постои кај производите кои не можат да се пренесат на друг купувач (на пример, медицинските услуги).
Дефиниција
Покрај стандардната дефиниција спорд која ценовна дискриминација претставува продажба на ист производ по различни цени, таа може да се дефинира и како продажба на два или послични производи по цени кои се наоѓаат во различен однос со маргиналниот трошок. На пример, книгата во тврд повез може да се продава многу поскапо од книгата со обични корици, иако маргиналните трошоци за овие два производа не се разликуваат толку многу. Според тоа, ценовна дискриминација постои ако е задоволено следново неравенство:
≠
каде: p1 и p2 се цените на два производа, а MC1 и MC2 се нивните маргинални трошоци.
Слична друга слична дефиниција, ценовната дискриминација постои ако разликата меѓу цените на производите не е еднаква на разликата меѓу маргиналните трошоци:
p1 = p2 ≠ MC1 и MC2
Секој случај кога еден ист производ се продава по различни цени не претставува ценовна дискриминација. На пример, банката наплаќа пониска каматна стапка на поголем кредит во споредба со каматната стапка на помал кредит, зашто трошоците за помалиот кредит се поголеми. Од друга страна, дури ако еден ист производ се продава по иста цена, тоа може да претставува ценовна дискриминација. На пример, ако за основно предавање кое се изведува во голема група универзитетот наплаќа иста цена како за напредно предвање кое се изведува во мала група, тоа е случај на ценовна дискриминација.
Услови за ценовна дискриминација
Основниот услов за ценовна дискриминација е да постојат различни класи потрошувачи чија побарувачка се одликува со различна еластичност при што тие класи можат да се разделат по разумен трошок. Овој услов може да биде задоволен во повеќе случаи, како: потрошувачите имаат различен доход, производите да немаат добри супститути, фирмата да се соочува со конкуренти на едне пазар (на пример, светскиот) а да нема конкуренти на друг пазар (на пример, домашниот), потрошувачите имаат различни вкусеви.
Максимизација на профитот при ценовна дискриминација
Ако фирмата применува ценовна дискриминација, таа го максимизира профитот само ако е еднаков маргиналниот приход на секој одделен пазар. Притоа, вкупниот маргинален приход на фирмата (збирот на маргиналните приходи остварени со продажба на одделните класи купувачи) треба да биде еднаков на маргиналниот трошок. Овој услов може да биде задоволен само ако производот се продава на два независни пазари, т.е. побарувачката на едниот пазар не зависи од цената на другиот пазар, услов кој се среќава многу ретко. Всушност, теоријата на ценовната дискриминација е само специјален случај на теоријата на монополот кој продава различни производи. Оттука, ако пазарите на кои се продава истиот прозивод не се независни, тогаш тие треба да се третираат како блиски супститути и во тој случај се применува теоријата на повеќекратни производи. Според неа, монополот го максимизира профитот ако го изедначи маргиналниот приход со маргиналниот трошок за секој производ одделно. Но, ако производите се поврзани, тогаш треба да се пресмета коригираниот маргинален приход, т.е. да се земат предвид ефектите што цената на еден производ ги предизвикува врз продажбата на другите производи.
Космос-2314
Космос-2314 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 67,1°. Најголемото растојание од Земјата го достигнал на 350 км, а најмалото на 168.
Список на ѕвезди во соѕвездието Еридан
Ова е список на позначајни ѕвезди во соѕвездието Еридан, надолно подредени според сјајноста.
1910 во музиката
1910 година во музиката содржи некои значајни настани.
Велск
Велск (Вельск) — град во Архангелската област, Русија и административен центар на Велскиот реон. Има население од.
Село во воздухот
Село во воздухот (Le Village aérien, букв. Воздушно село) ― роман од 1901 година на францускиот автор Жил Верн. Книгата, една од збирката „Необични патувања“ на Верн, е неговиот став за дарвинизмот и човечкиот развој.
NGC 5630
NGC 5630 — спирална галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5630 се споменува и како UGC 9270, MCG 7-30-14, CGCG 220-18, IRAS 14256+4128.
Откривање
Објектот е откриен на 9 април 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5630 е од видот Sd. Видливиот сјај со голо око изнесува 13 m, а оној во рамките на интервалот од минималната до максималната честота 13,6 m, додека површинскиот сјај изнесува 13,3 m/лм2. NGC 5630 има привидни димензии од 2,2' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 27 м 36,5 с, а неговата деклинација, односно висината на лакот на тој агол, +41° 15' 29"". Положбениот агол на објектот е во износ од 98°.
Други поделби
Проучување на NGC 5630 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 51635. Во рамките на атласот на длабокото небо, Уранометрија 2000.00, објектот припаѓа на групата означена со бројот 77; додека во Каталогот на основни ѕвезди (GSC) е групиран под бројот 3039. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 145.
Тоба (езеро)
Езерото Тоба (индонезијски: Danau Toba, англиски: Lake Toba, француски: Lac Toba), долго 100 км и со ширина до 30 километри. Езерото има вулканско потекло на островот Суматра во Индонезија. Со површина од 1,103 км2 и длабочина од 505 m, ова езеро е најголемо вулканско езеро на светот.
1909 во музиката
1909 година во музиката содржи некои значајни настани.
Џамија (Црник)
Џамија (Црник) — главна и единствена џамија во селото Црник, во Општина Пехчево, Македонија.
Име
Според официјалниот список на верски објекти издаден од страна на Комисијата за односи во верските заедници и религиозните групи, џамијата е именувана како Гази Авранос џамија, додека самите мештани ја именуваат џамијата како Јахја Олу Џами (Yahya Oğlu Cami).
Коладо дел Минон
Коладо дел Минон — општина во покраината Авила на автономната заедница Кастиља и Леон во Шпанија.
Каргополски реон
Каргополски реон е реон во Архангелската област, Русија. Административен центар е Каргопол.
Легхемоглобин
Легхемоглобинот е хембелковина кој пренесува кислород и се наоѓа во азотофиксирачките коренови нодули на бобовите (легуми) и некои други растенија. Тој образува неколку паралогни форми кои содржат 145 до 150 аминокиселини.
Функција
Инфекцијата со азотофиксирачки бактерии води и до формирање на легхемоглобин. Деловите од коренот кои не се инфицирани со нодулни бактерии не произведуваат легхемоглобин. Легхемоглобинот е еволутивно близок со миоглобинот и хемоглобинот и има мошне слична третична структура. Како и другите хембелковини, и тој има способност да го врзува кислородот повратно. Со ова, легхемоглобинот одржува ниски концентрации на слободен кислород во кореновите нодули. Ова е многу важно за да постои функционална симбиоза со нодулните бактерии. Нитрогеназниот комплекс на бактериите е многу осетлив на кислород, па дури и ниски концентрации можат да го онеспособуваат комплексот, а со тоа и азотната фиксација.
Легхемоглобинот има приближно десет пати поголем афинитет за кислород отколку β-ланецот на човечкиот хемоглобин. Овој афинитет значи дека концентрацијата на кислород во ткивата и бактериите е доволно ниска така што нитрогеназата не го отежнува метаболизмот на бактеријата и растението, туку дава доволно кислород за клеточното дишење. Затоа, дејството на легхемоглобинот е директно споредливо со тоа на хемоглобинот.
Претходно се сметало дека оваа белковина ја синтетизира растението. Но, Обрајан покажал дека и бактеријата, и растението се вклучени во синтезата. Растението го произведува апобелковината додека бактеријата го синтетизира хемот. Други истражувања дури укажуваат на тоа дека дел од глобинот се произведува од бактеријата.
Еволутивно дрво
Анализата на аминокиселинската низа на глобините ја потврдува врската на легхемоглобинот со миоглобинот и хемоглобинот. Првата поделба на две класи на глобини — легхемоглобин и хемоглобин — се случила пред околу 800 милиони години.
Ели Жесбер
Ели Жесбер (Élie Gesbert; р. во Сен Брие) — француски професионален друмски велосипедист, кој вози за професионалната континентална екипа.
Во јуни 2017 година бил вклучен во почетниот состав за Тур де Франс 2017, каде што бил најмлад учесник на трката. Настапил и на Тур де Франс 2018 и на Тур де Франс 2019.
2017
Жесбер возел на Тур де Франс и започнал како прв возач на поединечниот хронометар на првата етапа на неговиот роденден. Ја освоил својата прва професионална победа на Тур ди Лимузен, првата етапа, каде завршил на второто место на крај.
2018
Жесбер го возел својот прв монумент во 2018 година, на Лиеж-Бастоњ-Лиеж, каде завршил на 91. место. Исто така учествувал на Тур де Франс каде се нашол во вестите, откако бил удрен од Џани Москон.
Распоред на резултатите на големите трки
СО = се откажал; — = не учествувал
Декманца
Декманца (словенечки: Dekmanca) — населба во Општина Бистрица на Сутла во источна Словенија. Областа е дел од историскиот регион Штаерска. Населбата сега е вклучена во Посавскиот статистички регион.
Фабиен Бартез
Фабиен Ален Бартез (роден на 28 јуни 1971 во Лавелане) — поранешен француски фудбалски голман.
Тој освоил голем број на почести играјќи за Манчестер Јунајтед и француската репрезентација, со кого ги освоил Светското првенство 1998 и Европското првенство 2000 и стигнал до финалето на Светското првенство 2006. Тој го дели рекордот за најмногу сочувани чисти мрежи на завршницата на Светските првенства со Питер Шилтон, откако и двајцата запишале 10 натпревари во кој не примиле погодок. Во клупскиот фудбал Бартез ја има освоено титулата во Лигата на шампионите во 1993, како и по неколку наслови во Лига 1 и во Премиер лигата на Англија.
Марсеј
Роден во Лавелане, Бартез го направил своето професионално деби во првата лига на Франција за екипата на Тулуза на 21 септември 1991 година, против Нанси. Тој му се приклучил на Марсеј во 1992 година, и освоил двојна круна, триумфирајќи и во француското првенство и во Лигата на шампионите на крајот од својата прва сезона во тимот. Успехот во 1993 година го направил Бартез најмлад голман кој успеал да ја освои титулата во Лигата на шампионите сè додека Икер Касиљас не го престигнал во 2000-тата година.
Сепак, подоцна титулата во домашното првенство на Марсеј ќе му биде одземена (но, не и таа во Лигата на шампионите), поради вклученост на тимот во скандал со наместени натпревари, а една година подоцна (1994) тие испаднале во втората лига поради финансиски банкрот. Бартез останал со клубот во втората дивизија за време на сезоната 1994-1995 и покрај многуте понуди од елитните француски клубови.
Монако
Во 1995 година, тој му се приклучил на Монако и ја освоил Лига 1 во 1997 и во 2000 година.
Манчестер Јунајтед
Како резултат на успесите на Бартез на Светското и Европското првенство, тој го привлекол вниманието на менаџерот на Манчестер Јунајтед Алекс Фергусон, кој бил во потрага по квалитетен голман кој требало да го замени неодамна продадениот Петер Шмајхел, бидејќи голманот кој бранел во претходната сезона, Марк Боснич, Фергусон не го сметал за долгорочна замена. Бартез му се приклучил на Јунајтед за сума од 7.800.000 £ во летото 2000 година. Тој подоцна соработувал во тимот и со својот долгогодишен колега во репрезентацијата на Франција Лоран Блан кои му се приклучил на Манчестер Јунајтед во 2001 година. Ритуалот кој овие двајца го изведувале на натпреварите од Светското првенство 1998, кога Блан му ја бакнува главата на Бартез оддозгора бил одново изведен пред почетокот на натпреварите од Лигата на шампионите.
Добро познат по својата ексцентричност, Бартез започнал добро во Манчестер Јунајтед. Неговата прва сезона бил триумфот во кој тој одговорил на сите прашања околу тоа како ќе се справи со врнежливите денови во Манчестер во споредба со сончевите во Монако. Бартез бранел брилијантно во текот на сезоната и набрзо станал омилен меѓу навивачите. Навивачите го сакале неговото ексцентрично однесување, неговиот талент да ги дрибла противничките напаѓачи, и што е најважно, неговата извонредна реакција со која одбранил многу удари. Многу често тоа биле и круцијални одбрани со што ги спасувал црвените ѓаволи од пораз или од губење на многу вредни бодови, помагајќи му на Јунајтед да стигне до титулата во Премиер лигата во сезоната 2000-01, нивна трета по ред. Незаборавен инцидент се случил кога Манчестер Јунајтед се сретнал со Лидс Јунајтед во март 2001 година, во натпревар што завршил 1-1. При резултат 0-0 во првото полувреме, Бартез ги загубил нервите и во една ситуација во шеснаесетникот на Манчестер намерно го удрил со нога противничкиот играч Ијан Харт, кој паднал на тревата и останал да лежи на работ од петерецот, а судијата досудил пенал за Лидс. Токму Харт шутирал од белата точка, но Бартез направил одлична ниска парада и со десната рака го сопрел ударот кој одел во неговиот десен агол. Единствениот недостаток во неговата прва сезона бил неуспешниот обид да го "измами" Паоло Ди Канио од Вест Хем Јуанјтед во 4.круг од ФА Купот. Ди Канио успеал успешно да ја избегне офсајд стапицата, кога Бартез застанал со раката нагоре очекувајќи судијата да свирне со неговото свирче, или Ди Канио да застане. Наместо тоа, Ди Канио продолжил со играта и го постигнал единствениот гол во натпреварот.
Сезоната 2001-02 била поделена на два дела за него. Првиот дел од сезоната бил вистински кошмар за Бартез. Изгледало дека Французинот преземал некои непотребни ризици надвор од неговото казнено поле, и неговите глупости во некој натпревари го чинеле тимот примање на непотребни голови. На 17 октомври 2001 година тој бил виновен за два од трите гола кој ги примил Јунајтед во поразот на домашен терен од Депортиво Ла Коруња со 2-3. Уште неколку грешки против Арсенал наредниот месец го ставиле Бартез под голем притисок. Имало многу шпекулации за тоа што било извор за падот во формата на Бартез, а критичарите барале тој да биде изоставен од почетниот тим. Сепак, Сер Алекс Фергусон имал верба во неговиот голман и останал со него на голот и во следните натпревари. Како резултат на тоа во втората половина од сезоната, Бартез ја подобрил неговата игра, со солидни перформанси и спектакуларни одбрани што беа и неговиот заштитен знак. Во ноември 2001 година, кога Лестер Сити гостувал на Олд Трафорд, Бартез одбранил пенал кој бил изведен од страна на Мази Изет.
Во сезоната 2002-2003, Бартез освоил уште една титула во Премиер лигата со Манчестер Јунајтед. Ова била уште една неконстантна сезона за Бартез во која тој бранел и фантастично, но и имал големи киксови кој скапо го чинеле неговиот тим. Во натпреварот против Ливерпул на Енфилд тој одбранил прекрасен удар од далечина на Дитмар Хаман со фантастична парада помагајќи му на својот тим да го задржи водството и да победи со 2-1. Оваа одбрана на Бартез и ден-денес се смета за една од најдобрите во историјата на Премиер лигата. Во друг натпревар пак, против Реал Мадрид во Лигата на шампионите тој бил главен виновник за раната елиминација на Јунајтед, а особено за првиот гол на Роналдо. Тоа ќе се покаже како негов последен натпревар во неговата кариера во Јунајтед откако трпението на Сер Алекс Фергусон ќе достигне до неговиот крај. Како резултат на сето тоа, Бартез дури бил и заменет за последните три натпревари од сезоната, кога Рој Керол го заземал неговото место меѓу стативите.
Враќањето во Марсеј
Во октомври 2003 година, откако новото засилување американецот Тим Хауард го заземал местото на голманскиот пост во почетната постава на тимот, Јунајтед се согласил да го ослободи Бартез од неговиот договор на Олд Трафорд по завршувањето на сезоната 2003-04, а исто така се согласиле тој да ја помине оваа сезона на заем во Марсеј. Сепак, од ФИФА го блокирале овој договор за заем врз основа на тоа што не бил договорен во рамките на меѓународниот трансферен прозорец. Па така, овој договор стапил на сила кога трансфрниот прозорец одново бил отворен, а тоа се случило на 1 јануари 2004 година и Бартез му се приклучил на Марсеј набргу потоа. На 27 април, Марсеј и Бартез се согласиле на две и пол годишен договор кој ќе го задржи во клубот до пролетта 2006 година.
Бартез бил вмешан во контроверзи за време на пријателскиот натпревар меѓу Марсеј и мароканскиот тим Видад Казабланка на 12 февруари 2005. Откако поминале 10-тина минути од натпреварот, играч на Марсеј бил исклучен, и избувнала тепачка меѓу играчите на теренот. Бартез бил пријавен за плукање кон мароканскиот судијата. На 21 април, Бартез бил повикан на сослушување пред дисциплинската комисија на Француската фудбалска федерација, следниот ден, и му била доделена шестмесечна суспензија, која потоа била смалена на три месеци суспензија. За тој необичен потег, сојузниот совет на ФФФ поднел жалба на суспензијата, тврдејќи дека казната требало да изнесува најмалку шест цели месеци. Конечно, неговата суспензија била продолжена до шест цели месеци поради политички притисоци.
Повлекување од фудбалот
На 8 август 2006 година, Бартез објавил дека сè уште се надева дека ќе игра професионално фудбал барем уште две години, изјавувајќи исто така, дека можеби ќе ја продолжи својата кариера и во Француската репрезентација. Неговото идеално сценарио би било враќањето во неговиот прв клуб Тулуза, каде што би можел да биде доволно блиску за да може да се грижи за неговата болна мајка. Тој исто така изјавил, дека ако до 31 август не неуспее да пронајде нов клуб, тој нема да продолжи со фудбалот. На 5 октомври 2006 година било потврдено дека тој се повлекува од фудбалот, откако пропаднал трансферот за негово враќање во Тулуза. Потоа Бартез искоментирал: "Во единствениот клуб во кој ја сакав да одам не беа толку среќни да ме имаат. Тоа се случува и треба да се живее со него.".
Враќање
На 29 април, претседателот на Нант Руди Русијон објавил дека по расправија со еден навивач на Нант, Бартез го напуштил градот со своето семејство. Следниот ден, Бартез потврдил дека го напушта тимот, и бара од клубот да го прекине неговиот договор. Бартез негирал дека планира да се пензионира, и во една статија за францускиот дневен весник Л'Екип, изјавил дека е во потрага по уште еден договор за најмалку две години. Оттогаш Бартез бил поврзуван со бројни клубови, но ништо не се случило и тој никогаш не заиграл професионален фудбал повторно.
Рана репрезентативна кариера
На 26 мај 1994 година, Бартез го направил својот прв настап за Франција против Австралија. Иако Бартез бил замена на Бернард Лама на Евро 1996 - на кое Франција стигнала до полуфиналето - тој станал број еден на голманската позиција набргу потоа и нема да биде сменет речиси една деценија.
Светско првенство 1998
На Светското првенство 1998 кое се одржало во неговата родна земја, Бартез примил само два гола во седум натпревари и ја освоил наградата Yashin Award како најдобар голман на турнирот. Бартез бил исто така добро познат за време на турнирот и по ритуалот кој го правеле со неговиот тимски колега и добар пријател Лоран Блан во кој Блан му ја бакнувал неговата избричена глава пред почетокот на секој натпревар, наводно за среќа. Бартез бил составен дел од триумфот на неговиот репрезентација, кој исто така бил првпат во 20 години домаќин кој го освоил Светското првенство. Во финалето Бартез ја сочувал празна својата мрежа во импресивната победа со 3-0 над тогашните актуелни шампиони репрезентативците на Бразил. Во текот на натпреварот, Бартез направил спектакуларна одбрана по шут на бразилската суперѕвезда Роналдо. Бартез потоа бил прогласен за еден од најпопуларните национални играчи на Франција, по Зинедин Зидан. Бартез исто така се нашол и во идеалниот тим на првенството.
Европското првенство 2000
Две години подоцна, Бартез повторно бил стартер на голманската позиција кога неговата земја триумфирала на Евро 2000. Тоа било првпат во повеќе од дваесет години еден репрезентација по титулата од Светското да ја освои и онаа на Европското првенство, подвиг кој претходно бил остварен само од Западна Германија во 1974 година. По тој триумф, Франција го презела врвот на ФИФА ранг листата од 2001 до 2002.
Ноел Килехан
Ноел Килехан (26 декември 1935 година – 6 февруари 2012 година) бил ирски музичар, поранешен диригент на концертниот оркестар на РТЕ и поранешен музички директор на Радио Телевизија Ирска. Се пензионирал како диригент во 1998 година.
Живот и кариера
Како и успешен џез пијанист, тој бил најпознат по тоа што беше диригент на многу ирски учества на Евровизија, започнувајќи во 1966 година и завршувајќи во 1998 година. Тој спровел пет победнички ирски настапи, во 1980, 1987, 1992, 1993 и 1996 година. Во 1994 година, победничката песна бил изведена без оркестарска придружба. Сепак, настапот оценет како втор оваа година, „To nie ja!“ во изведба на Едита Горњак од Полска, бил исто така воден од Килехан. Тој, исто така, го спровел настап на песната од Босна и Херцеговина во 1993 година. Севкупно, Килехан спровел 29 учества на Евровизија, од кои 24 ирски. Во 1999 година, откако Келехан се пензионирал, употребата на оркестар била прекината на Евровизијата.
Починал на 76-годишна возраст, во Даблин на 6 февруари 2012 година, по долго боледување. Неговиот погреб бил одржан во Даблин на 9 февруари 2012 година.
Заслуги за настапите
Килехан имал неколку записи според својата заслуга; најзначајно, со квинтетот „Ноел Килехан“ го снимил албумот „Озон“ во 1979 година. Во 1984 година тој ги напишал низата аранжмани за албумот на U2, Незаборавниот оган.
Холмогорски реон
Холмогорска реон е реон во Архангелската област, Русија.
Љубав живи (албум)
Љубав живи е назив на петнаесеттиот музички албум на српската фолк пејачка Светлана Ражнатовиќ-Цеца. Во текот на првите три дена, албумот бил продаден во преку 145,000 примероци.
Џоана Рас
Џоана Рас (22 февруари 1937 - 29 април 2011) била американски писател, академик и феминистка. Таа е автор на голем број на дела на научна фантастика, фантазија и феминистичка литературна критика како што се Како да се Потисне Пишувањето на Жените, како и современиот роман Штрајкот Против Бога. Таа е најдобро позната за Женскиот Маж, роман кој комбинира утописка фикција и сатира.
Научна фантастика и други дела
Рас била забележана во научно-фантастичниот свет во 1960-тите, особено поради нејзиниот роман Пикник во Рајот кој бил номиниран за награда. Во тоа време, научно-фантастиката беше поле доминирано од машки автори, кои пишувале за претежно машка публика, но жените почнале да влегуваат во полето во поголем број. Рас, која била отворено лезбијка, беше една од основните автори кои ја истакнале машката доминација, и генерално една од водечките феминистички академци и писатели на научна фантастика. Таа исто така беше една од првите големи писатели на научна фантастика да ја сфати слеш фикцијата и нејзините културни и литературни импликации сериозно. Во текот на нејзиниот живот, таа има објавено над педесет раскази.
Рас беше самопрогласена социјалистичка феминистка, изразувајќи особено воодушевување за работата и теориите на Клара Фрејзер. И фикцијата и документаристиката за Рас претставувале начини на ангажирање на теоријата со реалниот свет; Женскиот Маж особено може да се чита како теоретски или наративен текст.
Критика
Рас беше прогласена за една од најреволуционерните и најреализираните писатели на научна фантастика. Хелен Мерик ја нарече неизбежна фигура во историјата на научната фантастика. Џејмс Типтри Џуниор коментирал за тоа како Рас можела да претставува "апсолутно воодушевување" една минута, но потоа таа "брзо станува сурова со една реченица." На пример, Рас ја критикуваше Левата Рака на Темнината на Урсула Ле Гвин, која победила повеќе награди за најдобар научно-фантастичен роман, тврдејќи дека половата дискриминација која ја обземала научната фантастика пишувана од мажите често се појавувала и во научната фантастика пишувана од жените. Според Рас, романот на Ле Гвин ги претставувал овие стереотипи.
Жан Антелм Брија-Саварен
Жан Антелм Брија-Саварен (Jean Anthelme Brillat-Savarin; 1 април, 1755, Беле, Франција - 2 февруари, 1826, Париз, Франција) — француски правник и политичар, кој се прославил како епикуреец и гастроном. Заедно со А.Б. Гримо се смеа за основач на гастрономскиот жанр во пишувањето.
Роден е во гратчето Беле, Ен, каде во тоа време реката Рона ја делела Франција од Савоја, во правничко семејство. Учел право, хемија и медицина во Дижон, а потоа работел како правник во родното место. Во 1789, на почетокот на Француската револуција бил пратен како заменик на Народното собрание, набргу променето во Национално уставотворно собрание, каде донекаде се стекнал со име, особено заради неговиот јавен говор во одбрана на смртната казна. Второто презиме Саварен го земал од тетка си, која пред својата смрт му го оставила сето свое богатство под услов да го додаде и нејзиното презиме.
Подоцна за време на револуцијата по него се распишала и потерница, па така Брија-Саварен пребегал во Швајцарија. Потоа се преселил во Холандија, а потоа во новосоздадените Соединети Американски Држави, каде останал три години во Бостон, Њујорк, Филаделфија и Хартфорд, издржувајќи се со давање на часови по француски и виолина. Извесно време бил и прва виолина во Парк Тиатер во Њујорк.
Се вратил во Франција за време на Директоратот во 1797 г. и бил поставен за судија во Касацискиот суд, каде работел до крајот на животот. Издал неколку книги на тема право и политичка економија. Никогаш не се оженил, туку бил во врски, а љубовта ја сметал за шесто сетило.
Неговото најпознато дело, „Физиологија на вкусот“ (Physiologie du goût) е издадено во декември 1825, два месеца пред неговата смрт. Полниот наслов е Physiologie du Goût, ou Méditations de Gastronomie Transcendante; ouvrage théorique, historique et à l'ordre du jour, dédié aux Gastronomes parisiens, par un Professeur, membre de plusieurs sociétés littéraires et savantes.
Ова дело, иако опширно и премногу — и понекогаш двосмислено — афористичко и аксиоматско, останува од огромно значење и предмет на анализи од смртта на авторот, наваму. Ова се низа размисли („медитации“) донекаде налик на Монтењовите есеи, со говорен ритам на едно неизбрзано време на интелектуални подвизи. Тука Брија-Саварен расправа за задоволствата на трпезата, кои тој ги смета за наука. Неговите домашни модели биле стилистите од „стариот режим“: Волтер, Русо, Фенелон, Бифон, Кошен и Дагесо. Освен латинскиот, зборувал и пет современи јазици, и не се стегал тоа да го покаже во соодветни прилики. Никогаш не колебал да позајми збор, како на пример англискиот sip (голткичка) кога францускиот не можел да му послужи во дадената ситуација.
Брија-Саварен бил вистински следбеник на филозофијата на Епикур; него го задоволувало и наједноставно јадење, доколку било создадено со творечки дух:
Мисли
Брија-Саварен го споредувал повкусот или аромата на храната со музичкi енхармонизам (Размисла ii): „но споредено со мирисот одзади во устата, сетилото за вкус е тапо и неодредено.“
Меѓу попознатите негови изреки е онаа што гласи: „Кажи ми што јадеш, па ќе ти кажам што си.“
Како страстен љубител на сирењата, Брија-Саварен забележал: „Ручек без сирење е како убава жена со само едно око“.
Според Брија-Саварен, „Октривањето на ново јадење му дава повеќе среќа на човештвото, од откривањето на нова ѕвезда.“
Влијание
Сирењето „Брија-Саварен“ и гатото „Саварен“ се наречени во негова чест.
Ридер
Ридер (казашки: Риддер, Rıdder; руски: Риддер), порано познат како Лениногорск (руски: Лениногорск) — град во Источноказахстанска област во североисточен Казахстан. Неговото население е приближно 48 008 жители. Градот се наоѓа во југозападните планини Алтај и североисточно од главниот град на регионот, Оскемен, покрај реката Улба, на надморска височина поголема од 700 метри.
Историја
Фактот дека Алтајскиот крај е богат со природни наоѓалишта е откриен за време на владеењето на царицата Катерина Велика. Историјата на Ридер започнала во 1786 година кога 9 баталјони биле испратени во регионот Алтај да бараат наоѓалишта на природни ресурси. На чело на еден од овие баталјони бил офицер, Филип Ридер. На 31 мај 1786 година, тој пронашол многу богат депозит на злато, сребро и други метали. Истата година, во летото, основана е населба и го добива името Ридерска јама.
Во 1879 година примероци од рудите од Ридер, биле вклучени во музејската колекција на Стокхолмскиот кралски институт.
За време на советскиот период, Лениногорск забележа значителен индустриски раст. Изградени се неколку фабрики- фабриката за олово беше една од првите фабрики за обоената индустрија во Казахстан, додека хидроцентралата Лениногорски беше единствената во Казахстан и втората во Советскиот Сојуз. Изградени се уште неколку рудници и фабрики, вклучувајќи фабрика за цинк, а во овој период беше отворен и универзитет за рударство и металургија.
За време на Втората светска војна, Лениногорск произведе околу 50% од висококвалитетното олово во целиот Советски Сојуз. Во 2002 година градот го врати своето оригинално име - Ридер.
Географија
Сместен е на Алтајските Планини во подножјето на сртот Ивановски, во горниот тек на реката Улба (притока на реката Иртиш). Надморска височина во различни делови на градот се движи од 700 до 800 метри надморска височина.
Класификација на Конгресната библиотека
Класификацијата на Конгресната библиотека (англ. Library of Congress Classification, LCC) — систем на библиотечна класифијација на Конгресната библиотека - државната библиотека на САД. Се користи од највеќето истражувачки и академски библиотеки во САД и неколку други земји како Австралија и Тајван. Највеќето јавни библиотеки и помалите академски библиотеки ја користат Дјуиевата децимална класификација (ДДК, т.е. DDC).
Ридер
Клима
Климата на Ридер е умерена континентална, со изразено влијание на надморската височина. Зимата е прилично долга, студена, со изобилство на снежна покривка; летото е прилично кратко и не е топло, со чести дождови, најтопол месец е јули. Нема изразена сезона на врнежи, релативната влажност варира од 50-60% во рана есен до 85-90% во рана пролет.
Класификација на Конгресната библиотека
Оваа класификација е создадена во 1897 г. од Херберт Патнам, кој ја разработил веднаш пред да стане библиотекар на Конгресот. Патнам ја осмислил класификацијата следејќи ги советите на истакнатиот библиотекар Чарлс Еми Катер и под влијание на Катеровата експанзивна класификација и ДДК. Предвидена е наменски за потребите на прибирањето и подредувањето на материјали во Конгресната библиотека. Ова бил нов систем, замена за дотогашниот „систем на утврдено место“ осмислен од Томас Џеферсон. Со заминувањето на Патнам во 1939, сите класи освен K (Право) и делови од B (Филозофија и Религија) биле добро развиени. Системот трпи критика дека нема солидна теоретска основа; класификацијата е оформена за да им служи на практичните потреби на библиотеката и не ги следи вообичаениот епистемолошки начела. Иако предметите (темите) се делат во опширни категории, класификацијата во основа има наброителен карактер. Предвидена е да упатува до книгите што ги има библиотеката, а не како класификација на светот во целина.
Ридер
Население
На почетокот на 2019 година, населението на градот изнесувало 48 008 жители, додека на метро областа на градот Ридер живееле 57 107 лица.
Класификација на Конгресната библиотека
Системот на класификација на Националната медицинска библиотека (NLM) ги употребува неискористените букви од оваа класификација: W и QS–QZ. Некои библиотеки ја користат NLM заедно со LCC, изоставувајќи ја класата R (Медицина) на LCC. Други пак, го претпочитаат распоредот QP–QR на LCC, вклучувајќи го заглавието Медицина R.
Ридер
Етнички состав
Етничкиот состав на жителите на Ридер (на почетокот на 2020 година):
Економија
Ридер е центар на рударската индустрија и преработката на обоени метали. Другите гранки на индустријата ги вклучуваат дрвната и текстилната индустрија, производство на храна и машинско инженерство.
Транспорт
Европската рута Е40, со потекло од Кале, Франција, го има својот источен крај во Ридер. Долга над 8.000 километри (5.000 милји), таа е најдолгата европска рута.
Спорт
Во март 2013 година, Ридер беше домаќин на Светското првенство во скијање.
Алфонс Ареола
Алфонс Франсис Ареола (француски: Alphonse Francis Areola, Париз, 27 февруари 1993) — француски фудбалски голман, кој моментално брани во ФК Париз Сен Жермен.
Татра Т6Б5
Татрa T6Б5 е модел трамвај, произведен во неколку варијанти во годините 1985 - 2003 од фирмата ЧКД во Прага, Чехословачка, како и од претпријатието "Южмаш" во Днипро, Украина под името Татрa-Југ, модел T-3M и модификација К-1. Тој се јавува наследник на исклучително популарни Татрa Т3 и е извезен во различни земји.
По неуспехот на шестосните мотриси Т6МД-1000, произведени од ТРАМКАР за потребите на новата линија 20 која станува првата линија на нормално междурелсие во Софија се донесе одлука за нарачка на 37 бројот T6Б5 кои почнуваат со работа во 1989 година и се покажаа исклучително добро прилагодени за условите на експлоатација во градот. До 2012 година мотрисите секојдневно се експлоатираат во линија 20 за единечно или во композиции.
Дистрибуција
Од 1983 до 2003 година се произведени 1279 мотриси.
Lunna
Lunna - македонска поп и рап пејачка.
50 Cent
Куртис Џејмс Џексон III (р. 6 јули 1975 година ), подобро познат по неговото сценско име 50 Cент (транскрипција: Фифти-Сент) — американски рапер и глумец. Тој ја постигна својата слава со издавањето на неговите албуми “Get Rich or Die Tryin'” ( во 2003 година) и “The Massacre” (во 2005 година). “Get Rich or Die Tryin“ има 8 пати добиено платина од страна на Музичката Индустрија во Американската Заедница (МИАЗ) има распродадено преку 15 милиони копии ширум светот. Неговиот албум “The Massacre“ има 5 пати добиено платина од МИАЗ и има продадено 11 милиони копии.
Роден во Јужна Јамајка, Квинс, Џексон почнал трговија со дрога на 12 годишна возраст за време на епидемијата на крекот во осумдесеттите. Откако ја напуштил трговијата со дрога за да ја започне рап кариерата, тој бил застрелан и погоден со 9 куршуми за време на несреќа во 2000 година. По издавањето на неговиот албум “Guess Who's Back?”, во 2002 година Џексон бил откриен од раперот Еминем и потпишал договор со Interscope Records. Со помошта на Еминем и на Д-р Дре кој го обезбеди неговиот прв голем комерцијален успех, Џексон стана еден од светските рапери со остварена најголема продажба. Во 2003 година тој ја основал издавачката куќа G-Unit Records која потпишала договори со неколку успешни рапери како Јанг Бак, Лојд Бенкс, и Тони Јајо.
Детство и младост
Куртис Џексон III израснал во маалото Јужна Јамајка, Квинс, Њујорк. Пораснал без татко, а го одгледувала неговата мајка Сабрина, која го родила на 15 годишна возраст. Сабрина која била дилер на кокаин го одгледувала Џексон до неговата 12 година, бидејќи била убиена во 1988 година. Кога била 27 години некој и ставил дрога во пијалакот и се онесвестила. Потоа била оставена во апартманот да почине откако било пуштено гас, а прозорците биле затворени. По нејзината смрт Џексон се преселил во куќата на баба му и дедо му, и живеел со осумтте тетки и чичковци. Тој се потсеќа “Баба ми ми рече” : “Твојата мајка не се враќа дома, таа нема да дојде да те земе”; “Ќе останеш со нас сега”. Оттогаш почнав да се прилагодувам на улиците.